Document ID: 32005D0390

ODLOČBA KOMISIJE
z dne 18. maja 2005
o peti spremembi Odločbe 2004/122/ES o nekaterih ukrepih zaščite v zvezi z aviarno influenco v Severni Koreji
(notificirano pod dokumentarno številko K(2005) 1451)
(Besedilo velja za EGP)
(2005/390/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1), in zlasti člena 18(7) Direktive,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(6) Direktive,
ob upoštevanju naslednjega:
(1)
Odločba Komisije 2000/666/ES z dne 16. oktobra 2000 o zahtevah za zdravstveno varstvo živali in izdajanju veterinarskih potrdil za uvoz ptic, razen perutnine, in pogojih za karanteno (3) določa, da morajo države članice dovoliti uvoz ptic iz tretjih držav, ki so navedene kot članice Mednarodnega urada za živalske kužne bolezni (OIE), in da se navedene ptice pri vstopu v Skupnost pošlje v karanteno ter zanje izvede pregled.
(2)
Demokratična ljudska republika Koreja (Severna Koreja) je potrdila izbruh aviarne influence na svojem ozemlju. Severna Koreja je član OIE in zato morajo države članice v skladu z Odločbo 2000/666/ES sprejeti uvoze takih ptic iz navedene države. Zaradi možnih resnih posledic v zvezi s posebnim sevom virusa aviarne influence, ki se je pojavil drugod v Aziji, je treba kot previdnostni ukrep uvoz navedenih ptic iz Severne Koreje začasno ustaviti.
(3)
V skladu z Uredbo (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (4), je uvoz nepredelanega perja in delov perja s poreklom iz Severne Koreje dovoljen. Glede na trenutno stanje bolezni v Severni Koreji je treba navedene uvoze začasno ustaviti.
(4)
Odločba Komisije 2004/122/ES z dne 6. februarja 2004 o nekaterih ukrepih zaščite v zvezi z aviarno influenco v več azijskih državah (5), je bila sprejeta kot odgovor na izbruhe aviarne influence v več azijskih državah. Člen 4 navedene Odločbe določa, da morajo države članice iz določenih držav začasno ustaviti uvoz nepredelanega perja in delov perja ter živih ptic, ki niso perutnina, kot je opredeljeno v Odločbi 2000/666/ES. Zaradi zdravja živali in javnega zdravja je treba Severno Korejo dodati med tretje države iz člena 4 Odločbe 2004/122/ES.
(5)
Odločbo 2004/122/ES je treba ustrezno spremeniti.
(6)
Ukrepi iz te odločbe so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Člen 4(1) Odločbe 2004/122/ES se nadomesti z naslednjim besedilom:
„1. Države članice začasno ustavijo uvoz iz Kambodže, Kitajske, vključno z ozemljem Hong Konga, Indonezije, Laosa, Malezije, Severne Koreje, Pakistana, Tajske in Vietnama:
-
nepredelanega perja in delov perja, ter
-
‚živih ptic, ki niso perutnina‘, kakor so opredeljene v Odločbi 2000/666/ES, vključno s pticami, ki spremljajo svoje lastnike (ljubiteljske vrste ptic).“
Člen 2
Države članice spremenijo ukrepe za izvoz tako, da so v skladu s to odločbo in sprejete ukrepe takoj ustrezno objavijo. O tem takoj obvestijo Komisijo.
Člen 3
Ta odločba je naslovljena na države članice.
V Bruslju, 18. maj 2005

Labels: 3
20
18
6